《蛾眉亭》
明代·龚敩

烟光水色涵清辉，两山相对浮修眉。一如美人敛态不自持，又如新月倒影相照寒玻瓈。

姑熟江，梁山峡，秋水无波绿于鸭。不是新妇矶头翠黛颦，不是瑶池王母霜萧飒。

翠颦日日空自颦，秋霜萧飒何时春。未如青山绿树万古不改色，坐看沧海生黄尘。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。